Source: https://www.riigiteataja.ee/akt/402032018005?leiaKehtiv
Timestamp: 2020-07-10 00:54:00+00:00

Document:
Sotsiaaleluruumi üürile andmise ja kasutamise kord Alutaguse vallas – Riigi Teataja
Sotsiaaleluruumi üürile andmise ja kasutamise kord Alutaguse vallas
Sotsiaaleluruumi üürile andmise ja kasutamise kord Alutaguse vallas - sisukord
§ 3 Eluruumi taotlema õigustatud isikud
§ 5 Ajutiselt asustamata eluruumi kasutamine
§ 8 Lepingu tähtaeg
§ 9 Lepingu pikendamine
§ 10 Lepingu lõppemine
§ 12 Tasu eluruumi kasutamise eest
RT IV, 02.03.2018, 5
Vastu võetud 21.02.2018 nr 36
Määrus kehtestatakse kohaliku omavalitsuse korralduse seaduse § 22 lõike 1 punkti 5, sotsiaalhoolekande seaduse § 14 lõike 1, § 41 lõike 1 ja elamuseaduse § 8 punkti 2 alusel.
(2) Eluruumi tunnistab sotsiaaleluruumiks ja otsustab üürile andmise Alutaguse Vallavalitsus (edaspidi vallavalitsus) korraldusega.
(3) Määrus ei reguleeri sotsiaalabi vajavate isikute öist või ööpäevaringset lühiajalist majutamist.
Sotsiaaleluruum (edaspidi eluruum) on Alutaguse valla või kolmanda isiku omandis olev eluruum (korter, tuba või osa toast), mis antakse üürile eluasemeteenust vajavale isikule ja tema perekonnale, kes ise ei ole sotsiaalmajanduslikust olukorrast tulenevalt võimeline enda ja oma perekonna vajadustele vastavat eluruumi tagama.
§ 3. Eluruumi taotlema õigustatud isikud
(1) Eluruumi võib taotleda käesolevas paragrahvis nimetatud eluaset vajav füüsiline isik, kelle elukoht Eesti rahvastikuregistri (edaspidi rahvastikuregister) andmetel on vähemalt kuus kuud enne taotluse esitamist olnud Alutaguse vald (edaspidi taotleja).
1) isikule, kes oma vanusest, tervislikust seisundist või sotsiaalmajanduslikust olukorrast tingituna ei ole ise suuteline endale ja/või oma perekonnale eluruumi soetama ning eluruumi eraldamata jätmine ohustab isiku elu, tervist ja toimetulekut;
2) isikule, kes tulekahju, loodusõnnetuse või muu õnnetusjuhtumi tagajärjel on kaotanud elamispinna;
3) asenduskodust tagasipöördunule, kelle elukoht enne asenduskoduteenusele suunamist oli Alutaguse vald;
4) regulaarseid sotsiaalteenuseid, sh laste hoolekannet vajavale vähekindlustatud ja probleemsele lastega perele;
5) orvule;
6) kinnipidamiskohast vabanenutele, kelle rahvastikujärgne elukoht enne kinnipidamist oli Alutaguse vald;
7) erandjuhul isikule, kelle kohta vallavalitsuse sotsiaalkomisjon (edaspidi komisjon) on teinud vastava põhjendatud ettepaneku.
(3) Isikule, kelle elukoht rahvastikuregistri andmetel ei ole Alutaguse vald või kelle elukoht taotluse esitamise hetkel on olnud Alutaguse vald vähem kui kuus kuud, võib eraldada eluruumi vaba elamispinna olemasolu korral juhul, kui isikul ei ole alalist elukohta, kuid isik viibib püsivalt Alutaguse valla haldusterritooriumil ja eluruumi eraldamata jätmine ohustab isiku elu ja tervist.
(4) Eluruumi lühiajalist kasutamist võib taotleda vabade pindade olemasolul käesolevas paragrahvis nimetamata isik.
(1) Eluruumi üürimiseks esitab õigustatud isik vallavalitsusele kirjaliku põhjendatud taotluse.
(2) Vallavalitsuse sotsiaalteenistusel on õigus vajadusel nõuda taotlejalt täiendavaid dokumente.
(3) Taotluse allkirjastab taotleja ja kõik taotlejaga koos ühist eluruumi kasutada soovivad täisealised isikud.
§ 5. Ajutiselt asustamata eluruumi kasutamine
Kui eluruum on asustamata ning puudub määruse §-s 3 nimetatud õigustatud isik, kes taotleks eluruumi enda kasutusse, siis võib vallavalitsus oma korraldusega anda eluruumi kasutusse tähtajaga kuni üheks aastaks kolmandale isikule mõjuval põhjusel.
(1) Eluruumi üürile andmise või üürile andmisest keeldumise otsustab komisjoni ettepanekul vallavalitsus korraldusega kümne tööpäeva jooksul nõuetekohase taotluse esitamisest.
(2) Erakorralise juhtumi puhul (nt eluaseme hävimine) võib sotsiaalteenistus isiku ja tema pereliikmed paigutada eluruumi ajutiselt ilma vallavalitsuse vastava korralduseta.
(3) Eluruume võib üürile anda tubade kaupa. Eluruumi üürnikul on õigus kasutada ühisruume (koridor ja abiruumid) võrdselt teiste eluruumi üürnikega.
(2) Enne lepingu sõlmimist on eluruumi taotlejal õigustalle määratud eluruum üle vaadata.
(3) Mõjuva põhjuseta lepingu sõlmimata jätmisel taotleja poolt, on vallavalitsusel õigus vastav korraldus kehtetuks tunnistada.
§ 8. Lepingu tähtaeg
Eluruumi kasutamiseks sõlmitava lepingu tähtaja määrab vallavalitsus eluruumi kasutusse andmise korralduses.
§ 9. Lepingu pikendamine
(1) Lepingu tähtaja möödumisel ja eluruumi vajaduse säilimisel võib üürniku põhjendatud taotluse ja vallavalitsuse korralduse alusel lepingut pikendada. Leping pikendatakse juhul, kui isik vastab käesoleva määruse paragrahvis 3 sätestatud nõuetele ja on täitnud kõik lepingust tulenevad kohustused.
(2) Lepingu pikendamiseks esitab üürnik vallavalitsusele kirjaliku taotluse vähemalt 30 päeva enne lepingu lõppemise tähtaega.
(3) Taotluse mitteesitamisel puudub isikul lepingu tähtaja möödumisel õiguslik alus eluruumi kasutamiseks ja isik on kohustatud lepingu lõppemisel eluruumi koheselt vabastama.
§ 10. Lepingu lõppemine
(1) Üürileping lõpeb tähtaja möödumisel, üürniku surma korral, poolte kokkuleppel või lepingu ülesütlemisel.
(3) Vallavalitsus võib lepingu ennetähtaegselt üles öelda, teatades sellest üürnikule ette vähemalt 30 kalendripäeva, kui üürnik ja temaga koos elavad isikud rikuvad korduvalt üürilepingu tingimusi ja/või teiste üürnike rahu ja kui eluruumi taotlemise aluseks olnud asjaolud on ära langenud.
(4) Ülesütlemistähtaega ei pea järgima, kui üürnik kahjustab eluruumi tahtlikult.
(5) Lepingu lõpetamise vormistab vallavalitsus korraldusega.
3) järgima eluruumis, üldkasutatavates ruumides ja kinnistul sanitaar- ja tuleohutusnõudeid, heakorraeeskirja ning kinni pidama teistest Alutaguse valla õigusaktidest;
1) majutada üürile antud eluruumi teisi isikuid ilma vallavalitsuse eelneva nõusolekuta;
2) anda eluruumi allkasutusse kolmandatele isikutele;
3) teha eluruumi või selle seadmete ümberehitust või -paigutust ilma vallavalitsuse kirjaliku nõusolekuta;
4) ilma eelneva kokkuleppeta pidada eluruumis lemmikloomi;
5) rikkuda üürile antud vara;
6) hoida eluruumis relvi, lõhkeainet, pürotehnikat, narkootikume jm ohtlikke kemikaale.
(4) Eluruumi kasutamise täpsustatud nõuded määratakse kindlaks eluruumi üürilepingus.
§ 12. Tasu eluruumi kasutamise eest
(1) Vallavalitsus määrab eluruumi üüri suuruse, mis ei tohi ületada volikogu poolt munitsipaalomandis olevatele eluruumidele kehtestatud üüri piirmäära.
(2) Üürnik tasub üüri ja kõik eluruumi kasutamisega seotud kõrvalkulud vastavalt esitatud arvetele.
(3) Vähekindlustatud eluruumi üürnikul on õigus saada toimetulekutoetust sotsiaalhoolekande seaduses sätestatud tingimusel ja korras.
Järelevalvet eluruumi sihipärase kasutamise ja lepingu täitmise üle teostab vallavalitsuse sotsiaalteenistus.
1) Iisaku Vallavolikogu 18.09.2008. a määrus nr 19 „Sotsiaalkorteri üürile andmise ja kasutamise kord“;
2) Mäetaguse Vallavolikogu 22.01.2009. a määrus nr 117 „Mäetaguse valla sotsiaalkorterite üürile andmise ja kasutamise kord“;
3) Tudulinna Vallavolikogu 09.06.2004. a määrus nr 10 „Sotsiaalkorteri eraldamise ja kasutamise korra kehtestamine“.

References: § 3

§ 5

§ 8

§ 9

§ 10

§ 12
 § 22
 § 14
 § 41
 § 8

§ 3

§ 5

§ 8

§ 9

§ 10

§ 12